**KORRALDUS**

Kõrvekülas ……..2018 nr (eelnõu)

(MaakorraldjaTõnis Tõnissoo)

**Kohanime määramine**

Ruumiandmete seaduse § 48 lg 2 kohaselt määratakse tiheasustusalal ja detailplaneeringu kohustusega alal hoonete, aadressi vajavate hooneosade ja hoonestatud või hoonestatavate maaüksuste lähiaadressid liikluspinna nime järgi. Kõrveküla alevik on Tartu valla üldplaneeringuga määratletud tiheasustusalana. Tartu Vallavalitsuse 05.04.2017 korraldusega nr 156 kehtestatud Kõrveküla alevikus asuva Linnu tn 15 maaüksuse ja lähiala detailplaneeringu kohaselt tekib olemasoleva Linnu tn 15 kinnistu asemele 10 elamumaa krunti, üks transpordimaa krunt ja üks üldkasutatava maa krunt. Planeeringu kohastele kruntidele nõuetele vastava lähiaadressi määramiseks on vaja määrata liikluspinnad.

Kohanimeseaduse 5 lõike 4, § 6 lõigete 1 ja 2, § 10, Ruumiandmete seaduse § 5 lg 1, Vabariigi Valitsuse 16. oktoobri 2015 määruse nr 103 ”Aadressiandmete süsteem” § 8 lõike 6 ja Tartu vallavolikogu 24.04.2018 määruse nr 12 ”Tartu valla põhimäärus” § 24 lg 2 alusel

Tartu vallavalitsus

**korraldab:**

1. Määrata Tartu vallas Kõrveküla alevikus asuvatele tänavatele kohanimi ning kinnitada liikluspinna ruumikuju järgnevalt:

|  |  |  |  |
| --- | --- | --- | --- |
| **Kohanimi** | **Nimeobjekti liik** | **Asustusüksus** | **Ruumikuju** |
| **Sinitihase tänav** | liikluspind | Kõrveküla alevik | Korralduse lisa 1 |
| **Pöialpoisi tänav** | liikluspind | Kõrveküla alevik | Korralduse lisa 2 |

2. Korraldus jõustub teatavakstegemisest.

3. Käesoleva korralduse peale võib esitada vaide Tartu vallavalitsusele haldusmenetluse seaduses sätestatud korras 30 päeva jooksul arvates korralduse teadasaamise päevast või päevast, millal oleks pidanud korraldusest teada saama või esitada kaebuse Tartu Halduskohtule halduskohtumenetluse seadusustikus sätestatud korras 30 päeva jooksul arvates korralduse teatavakstegemisest.

/digitaalselt allkirjastatud/

Jarno laur /digitaalselt allkirjastatud/

Vallavanem Eve Kallas

Vallasekretär

Lisa 1 : Sinitihase tänava asukoha skeem

Lisa 2 Pöialposi tänava asukoha skeem